Document ID: 32006R1930

32006R1930
L 406/9
SLUŽBENI LIST EUROPSKE UNIJE
20.12.2006.
UREDBA VIJEĆA (EZ) br. 1930/2006
od 20. prosinca 2006.
o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 26.,
uzimajući u obzir prijedlog Komisije,
budući da:
(1)
Nakon pregovora u okviru Urugvajske runde, donesena je odredba u kombiniranoj nomenklaturi (KN), utvrđena u Prilogu I. Uredbi Vijeća (EEZ) br. 2658/87 (1), za izuzeće od carina farmaceutskih proizvoda koji su obuhvaćeni poglavljem 30. KN-a.
(2)
Sterilne ljepljive barijere za kirurgiju ili zubarstvo, neovisno jesu li apsorpcijske ili ne, i sredstva prepoznatljiva kao stoma pomagala, trenutačno su razvrstane u različita poglavlja KN-a i podliježu carinskoj stopi od 6,5 %. Međutim, nakon 1. siječnja 2007., treba ih razvrstati u poglavlje 30. KN-a, kao posljedicu izmjena nomenklature koje su priložene Međunarodnoj konvenciji o harmoniziranom sustavu nazivlja i brojčanog označavanja robe, prihvaćene u skladu s Preporukom od 26. lipnja 2004. Vijeća za carinsku suradnju.
(3)
Iz javno zdravstvenih razloga, u interesu je Zajednice da na te proizvode proširi samostalno izuzeće za farmaceutske proizvode koji su obuhvaćeni poglavljem 30. KN-a. To se treba provesti suspenzijom carina na neodređeno razdoblje.
(4)
Uredbu (EEZ) br. 2658/87 treba stoga na odgovarajući način izmijeniti.
(5)
Budući da je izmjene uvedene ovom Uredbom potrebno primjenjivati od istog datuma kao i KN za 2007. utvrđen u Uredbi (EZ) br. 1549/2006 (2), ova Uredba treba stupiti na snagu bez odgađanja i primjenjivati se od 1. siječnja 2007.
(6)
S obzirom na gospodarsku važnost ove Uredbe, potrebno je pozvati se na razloge žurnosti predviđene u točki I.3 Protokola o ulozi nacionalnih parlamenata u Europskoj uniji, priloženog Ugovoru o Europskoj uniji i Ugovorima o osnivanju Europskih zajednica,
DONIJELO JE OVU UREDBU:
Članak 1.
Odjeljak VI., poglavlje 30. drugog dijela (Carinska tarifa) Priloga I. Uredbi (EEZ) br. 2658/87, mijenja se kako slijedi:
1.
u stavci oznake KN 3006 10 30, tekst u trećem stupcu zamjenjuje se sljedećim:
„6,5 (3)
2.
u stavci oznake KN 3006 91 00, tekst u trećem stupcu zamjenjuje se sljedećim:
„6,5 (4)
Članak 2.
Ova Uredba stupa na snagu dan nakon objave u Službenom listu Europske unije.
Primjenjuje se od 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. prosinca 2006.

Labels: 0
3